Material: papyrus
ἐλ  δ Μεχεὶρ ι. 
 Ὧρος τοῖς τοπογραμματεῦσι καὶ [κω]μογραμματεῦσι χαίρειν. 
τῆς παρʼ Εἰρηναίου τοῦ συγγεν[οῦ]ς ι καὶ διοικητοῦ ἐπιστολῆς 
περὶ τῶν ἐπισπασθησομ[ένων] εἰς τὰς γενημ[α]τοφυλακίας 
ἀντίγραφον ὑπόκειται.  τῶν οὖν ἐν τοῖς καθʼ ἡ[μᾶ]ς τόποις 
πίστει καὶ ἀσφαλείαι δι[α]φ[ε]ρ[όν]των καὶ ἐν π[ερι]στάσει 
κειμένων πέμψεθʼ ἡμῖν τὰς κατʼ ἄνδρα γραφάς, παρακει
μένων οὗ ἕκαστος ἔχ[ε]ι κλήρου καὶ τῶν ἄλλων τῶν ὑπαρ
χόντων, ὅπως τἆλλα οἰκονομηθῆι καθὰ παρεπέσταλται. 
ἔρρωσθε.   δ Μεχεὶρ ι. 
Εἰρηναῖος Ὥρωι χ[αίρ]ειν.  τῆς πρὸς Ἀσκληπιάδην ἐπιστολῆς 
ἀντίγραφον ὑπόκε[ιτ]αι.  ἐπιδοὺς οὖν [αὐτ]ῶι τὴν γραφὴν 
τῶν δ[υ]ναμένω[ν] ἐπισπασθῆνα[ι ε]ἰς τὰς γενηματοφυ
λακίας τὴν ἐπιβά[λλο]υσαν προσφέρου σπουδὴν ἵνα τἆλλα 
γένητʼ ἀκολούθως τοῖς ὑποδεδει[γμ]ένοις, ὡς τοῦ περὶ τῶν 
ἐν τούτοις παροραθ[η]σομενου λόγου κ[α]ὶ πρὸς σὲ συσταθησομένου. 
 δ Περιτίου κγ Χοίαχ κγ. 
Ἀσκληπιάδει.  τ[ῆς πρὸς Ἑρμία]ν τ[ὸ]ν ἐπὶ τῶν προσόδων 
τῆς κα...μερι......... ἐπιστ[ολῆς] ἀντίγραφον ὑπόκειται. 
ὡς [οὖν καὶ] σοὶ τῶ[ν αὐτῶν] διαστολῶν δεδομένων 
φρόντι[σον ὅ]πως κ.......υ πρὸς ταῖς οἰκονομίαις καὶ ἀρχι
φυλακει[τ]είαις προχειρι[σθῶ]σιν ἀξιόλογοι, καὶ τῶν κατ[ὰ] τὴν 
τήρησιν τῶν καρπῶν κατ[ὰ τ]ὸν ὑποδεικνύμενον τρόπον οἰκο
νομηθέντων καὶ τῆς εἰς τὸ βασιλικὸν τῶν καθηκόντων 
εἰσπράξεως πρωιμώτερον γενηθεί[ση]ς μηθὲν εἰς ὀφείλημα 
ἐκπέσηι.
Ἑρμίαι  τοῦ ἐν τῶι Ὥρ[ου] βασιλικοῦ γραμματέως. 
ὑποτάξας ἡμῖν ἃ ἐγεγράφην σοι καταχωρίσας καὶ τὰ πρὸς 
Θεόδοτον τὸν πρὸς τῆι οἰκονομίαι καὶ ἀρχιφυλακιτείαι διʼ ὧν 
ἐδηλοῦτο ἀναγκαῖον εἶναι μεταπεμφθέντων εἰς κοινὸν 
συνέδριον τῶν κατὰ κώμην δεκανῶν τῶν φ[υ]λακιτῶν 
ληφθῆναι μετὰ τῆς ἑαυτοῦ γνώμης ἃς ὑπετίθετο χειρο
γραφίας ὅρκου βασιλικοῦ περὶ τῆς τῶν ἐπετείων γενημάτων 
τη[ρ]ήσεως, θαυμάζειν καὶ λείαν ἐπήρχετο εἰ τὰ πάνδεινα 
πεπονθὼς ἐπὶ τοῦ συσταθέντος πρὸς σὲ διαλογισμοῦ χάριν τοῦ 
μὴ προνοηθῆναι ἐν δέοντι καιρῶι μήτε τῆς τῶν χλωρῶν 
καὶ τ[ῶ]ν ἄλλων ἐπισπόρων ἐγδιοικήσεως μηδὲ τῆς τῶν 
γενημάτων φυλακίας ἀλλὰ μηδὲ πρὸς ταῖς οἰκονομίαις 
καὶ ἀρχιφυλακιτείαις ἀνθρώποις ἀξιολόγοις χρῆσθαι πᾶσι δὲ 
κακοῖς καὶ οὐδενὸς ἀξίοις ἐν τῆι αὐτῆι ταλαιπωρίαι διαμένεις 
οὐδαμῶς τὰ παρὰ τὸ δείον κεχειρισμένα διωρθωμένος. 
πλὴ[ν] ἴσθι μὲν ἔγκλητος ὑπάρχων ἔτι δὲ καὶ νῦν διαλαβὼν 
μηδεμιᾶς τεύξεσθαι συνγνώμης ὀλιγωρηθέντος τινὸς 
ἵνα μὲν πρὸς ταῖς προειρημέναις χρείαις εὔθετοι κατασταθῶσιν 
προ..λιντη.ι.αι, ταξά[με]νος δὲ [τ]ὴν ἀδιαλίπτως προσφερο
μ[ένην σ]π[ο]υδὴν ἐν τοῖς ἀ[νήκουσιν εἰς] τὴν τῆς φορολογίας 
ἐπα[ύ]ξησιν καὶ παρὰ τῶ[ν κωμογραμ]ματέων ἐπιλαβὼν 
τὴν γραφὴν τῶν δυναμ[έ]νων ἐπι[σ]π[ασθ]ῆναι εἰς τὰς γενη
ματοφυλακίας ἀπό τε τ[ῶ]ν στρατευομένων καὶ τῶν ἄλλων 
τῶν τόπους κατ[ο]ικούντων καὶ ἐν περιστάσει κειμένων 
καὶ πίστει καὶ ἀσφαλ[ε]ίαι διαφερόντων καὶ τοὺς ἐπιτηδείους 
καταστήσας πρὸς ταῖς κατὰ κώμην καὶ παρὰ μὲν τούτων
καὶ τῶν ἐν ἑκάστηι φυλ[α]κι[τῶν] λα[β]ὼν χειρογραφίας ὅρκου βασιλικοῦ δισσὰς 
ἐπὶ τοῦ βελτίστου προστήσεσ[θαι τ]ῆς φυλακῆς καὶ μηθένα τῶν γεωργούντων τὴν 
βασιλικὴν καὶ τὴν ἐν ἀφέσει [γῆν] ἐφάψεσθαι τῶν χλωρῶν καὶ τῶν ἄλλων 
ἐπισπόρων πλὴν τῶν εἰς [τὰς] τροφὰς τῶν γεωργικῶν κτηνῶν ἃ καὶ με[τὰ] 
τῶν κωμογραμματέων π[ροσ]χορηγηθήσεται καὶ τῶν ἐγδιοικηθησομ[ένων] 
ὧν αἱ τειμαὶ καὶ τούτων αἱ ἀσφάλε[ιαι δο]θεῖσαι κατατεθήσονται ἐπὶ [τ]ῶν τραπεζῶ[ν] 
πρὸς τὰ καθήκοντα εἰς τὸ βα[σιλικὸν] ἀκολούθως τοῖς προεγδεδομ[έ]νοις χρηματισμοῖ[ς] 
φροντίζειν ὅπως καὶ τὰ̓[́λ]λα [γέν]ηται κατὰ θερείαν ἐξ ὑγιοῦς, παρακομ[ί]ζειν δὲ 
ἐπὶ τοὺς ἀποδεδειγμένους [τόπου]ς καὶ μηθὲν τούτων καταπροήσε[σθαι ἀλλὰ] 
ἐπὰν καὶ περὶ τὸ περὶ τῆς [ἀφέσε]ως πρόγραμμα ἐκτεθῆι ἐὰν μὴ πάντ[ων] 
ὧν δέον ἐστὶ παραδοθέντω[ν καὶ] τῶν ἐφελκομένων πρὸς τοὺς ἔμ[π]ροσθεν χρόνους 
ἐκπληρωθέντων ἐπις.....[, πα]ρά τε ὑμῶν ἢ τῶν πρὸς ταῖ[ς ]....[ ο]ἰκον[ο]μίαις 
τεταγμένων καὶ τῶν βασιλικῶν γραμματέων ὑπὲρ τοῦ μηθὲν ὀφ[εί]λειν τὸν 
ἐπὶ τὴν αἵρεσιν τῶν ἐπιγενη[μ]άτων παραγινόμενον μηδὲ πρὸ[ς] ἄλλα ἐγκλήηματα 
ἢ αἰτίας εἶναι κατόχιμα, προ[νο]εῖσθαι δὲ ἵνα πάντες [ὅπως] τάχιστα ἀποδῶσι 
τὰ εἰς τὸ βασιλικὸν γινόμενα, παρὰ δὲ τῶν πρὸς ταῖς ἀρχιφ[υ]λ[ακιτ]είαις 
προνοηθήσεσθαι ὡς κατὰ ταυτὰ ἐπιτελεσθήσεται, μίαν  μὲν καταθοῦ 
ἐπὶ τῆς βασιλικῆς τραπέζης τὴν δʼ ἑτέραν πέμψας ἡμῖν στόχασαι ὅπως 
καὶ ἐν ταῖς κώμαις ἐκτεθῆι προγράμματα δηλοῦντα μηδένα ἐπαφιέναι 
κτηνηι εἰς τὴν ἐσπαρμένην χόρτωι καὶ τοῖς παρ[α]πλήσιοις γενή[μασι] 
μηδὲ τῶν λοιπῶν ἐπισπόρων ἐφάπτεσθαι ἄνευ τοῦ δοῦναι τὴν 
ἀσφάλειαν καθότι πρόκειται, τῶν δὲ παρὰ ταῦτα ποιησόντων τά τε 
κτηνηι ὑπὸ στέρεσιν ἀχθήσεσθαι πρὸς τὰ ἐκφόρια. καὶ μάλιστα ἐπα
γρύπνησον ὡς τῆς πάντων εἰσπράξεως πρωιμώτερον συστα
θείσης οὐ συμβήσεταί σοι τοῖς ὁμοίοις περιπίπτειν, καθόλου δʼ ἐν
θυμηθεὶς ἡλίκην συμβάλλεται ἡ περὶ τὰ ὑποδεικνύμεν[α] προσοχηι 
τοῖς πράγμασι ῥοπὴν ἐν τοῖς ἀναγκαίοις ἥγησαι τοὺ μηθὲν ἁπ[λ]ῶς τῶ[ν] 
χρησίμων παραλειφθῆναι, αἰεὶ δέ τινος ἐπὶ τὸ βέλτιον προσεπινοουμένου 
ἕκαστα χωρῆσαι κατὰ τὴν ἡμετέραν πρόθεσιν.  οὔτε γὰρ βίαν οὔθʼ ἑτέραν 
ἡνδηποτοῦν πρόφασιν προσδεξόμεθα, ἡ δʼ εἴσπραξις τῶν προεθησομένων 
παρὰ σοῦ κατὰ κράτος ἔσται.  ἧι δʼ ἂν ἡμέραι κομίσηι τὴν ἐπιστ[ο]λὴν διασάφησον.